Un incident șocant a avut loc în Spania. O femeie de 32 de ani s-a aruncat de la etaj, în timp ce se afla în apartament cu cei doi copii ai săi. Unul dintre ei ar fi încercat să o salveze și să o tragă de la geam, dar nu a reușit.
Femeia își creștea singură cei doi copii, un băiat de 8 ani și o fetiță de patru ani. Copila a încercat să își salveze mama, dar în zadar, conform observatornews.
Tragedia s-a produs sâmbătă seara, într-o comună din provincia La Rioja, Spania.
Înainte de episodul sinucigaș, femeia ar fi vorbit cu o persoană la telefon. Autoritățile din Spania au ridicat dispozitivul pentru a afla motivele care au determinat-o să recurgă la acest gest.
Românca era divorțată și făcea parte dintr-un sistem de protecție pentru victimele violenței domestice.
Autoritățile din Spania au demarat o anchetă pentru a se stabili circumstanțele în care s-a produs tragedia. Cei doi copii au fost preluați de autoritățile sociale de acolo.